จุกลูกอัณฑะข้างขวา ลามขึ้นมาปวดถึงท้องข้างขวา แล้วก็ลามมาปวดหลังข้างขวาครับ เป็นมา2วันแล้วครับ เกิดจากอะไรครับผม
สวัสดีค่ะอาการรู้สึกจุกที่บริเวณลูกอัณฑะด้านขวา จนทำให้ปวดท้องน้อยและปวดหลังร่วมด้วยนั้น อาจจะเกิดจาก อัณฑะบิวขั้ว มักปวดทันทีทันใด พบมากในเด็กแรกเกิดและชายหลังเข้าสู่วัยเจริญพันธุ์ ท่อเก็บเชื้ออสุจิอักเสบ/อัณฑะอักเสบจากการติดโรคติดต่อทางเพศสัมพันธ์ มีเส้นเลือดขอดบริเวณอัณฑะ มีถุงน้ำที่อัณฑะ มีไส้เลื่อนที่ขาดเลือดทำให้ปวดมากได้เช่นกันในเบื้องต้นงดการทำกิจกรรมทางเพศทุกชนิด ไม่ไปบีบหรือจับบริเวณที่ปวดบ่อยๆ กินยาแก้ปวดได้ หากปวดมากขึ้นเรื่อยๆ มีอัณฑะ บวม แดง ร้อน หรือปวดท้องน้อยมากขึ้น มีไข้ มีก้อนคลำได้ที่อัณฑะ ควรรีบไปพบแพทย์